kardosdrur/scandi-wiki huggingface dataset:
DP Danmark A/S

DP Danmark A/S, tidligere Dansk Papirforsyning A/S, er en dansk virksomhed grundlagt i 1940 med udgangspunkt i mangelvaresitutationen under og efter 2. verdenskrig. Virksomheden var en overgang blandt Næstveds største.

Virksomheden Dansk Papirforsyning blev grundlagt 15. marts i 1940 af grosserer Erhard Gerner Larsen. E.G. Larsen startede selskabet i et lokale på ca. 80 m2, med tre personer ansat, nemlig sin hustru, en lærling samt en bydreng på halv tid. Blandt virksomhedens daværende meget begrænsede sortiment var papirvare, snørebånd til sko, barberblade, bordduge samt mørklægningsgardiner. Altsammen varer, der relaterede sig til krigen, enten som mangelvarer eller nødvendighedsvarer. Grundet krigens lange varighed og det stadigt voksende behov for disse specialvarer, oplevede Dansk Papirforsyning et stort økonomisk opsving, og de tre ansatte blev til over 150 ansatte. Virksomheden påvirkede derfor lokalsamfundet i Næstved igennem sine mange arbejdspladser, men også af historiske årsager, da den var blandt de virksomheder, der oplevede kraftige opsving under krigskonjunkturerne. Mørklægninsgardinerne var en stor del af årsagen til virksomhedens udvikling under krigen og er ligeledes blandt de varer, der gjorde virksomheden kendt i hele landet.

Efter slutningen på krigen og flere generationsskift forhandler virksomheden ikke længere mangel- eller nødvendighedsvarer. Men på disse 70 år er virksomheden gået fra at være en lokal grossistvirksomhed til at være et landsdækkende selskab med import fra mange europæiske lande samt lande i fjernøsten.

Fra 1948 omfattede virksomheden også Dansk Kartonnagefabrik I/S ved fabrikant Ernst Hasch. Men dette er ikke længere en del af Dansk Papirforsyning. Virksomheden har skiftet navn, således at den i dag hedder DP Danmark, og derved har beholdt to bogstaver fra det omrindelige navn. 

Tidligere folketingsmedlem Peder Sass er uddannet handelsmand i Dansk Papirforsyning 1959-65.

Eksterne henvisninger 

Fremstillingsvirksomheder i Danmark
Etableret i 1940
Virksomheder i Næstved
Grossistvirksomheder i Danmark
Henry Hamilton

Henry Hamilton (ca. 1734– – 29. september 1796) var en britisk general og viceguvernør i Canada under den amerikanske uafhængighedskrig. Behandlingen af ham efter at han blev taget til fange af amerikanske styrker, blev en sag mellem de stridende parter og medførte at udveksling af højere officerer blev standset i to år.

Under krigen opmuntrede Hamilton indianere til at angribe bosætninger med patrioter og fik på grund af denne handling kaldenavnet The Hair-buyer General («hårkøbende general»).

Generaler fra Storbritannien
Henri Fantin-Latour

Henri Fantin-Latour (født 14. januar 1836, død 25. august 1904) var en fransk maler og litograf.

Hans fulde navn var Henri Jean Théodore Fantin-Latour, og han var født i Grenoble, Rhône-Alpes, Frankrig. Han studerede ved École des Beaux-Arts i Paris.

Hans mest kendte værker er stilleben med blomster samt gruppeportrætter af studiekammerater og venner fra Paris. Han udførte også litografier som illustration til musik af de klassiske komponister. Hans værker påvirkede symbolisterne i samme århundrede.

Whistler opdagede ham og gjorde ham kendt i England.

Efter at have giftet sig med malerinden Victoria Dubourg i 1876 tilbragte han alle sine somre på hendes families landejendom i Buré, Orne i Basse-Normandie, hvor han også døde. Hans grav findes på Cimetière du Montparnasse i Paris.
En overdådig rose er opkaldt efter ham.

Noter og eksterne henvisninger

Malere fra Frankrig
Stillebenmalere
Franskmænd i 1800-tallet
UEFA Champions League 1995-96

UEFA Champions League 1995-96 var den 41. udgave af UEFA's største klubturnering og den fjerde siden rebradingen til UEFA Champions League.
Turneringen blev vundet af Juventus, der slog de forsvarende mestre fra Ajax på straffespark i finalen og erobrede dermed deres første sejre i turneringen siden 1985 og det andet i alt. Det var den eneste Champions League-titel Juventus vandt i 1990'erne, selvom de deltog i de to efterfølgende finaler og det ene af to italienske hold der vandt turneringen, på trods af at der var hold fra Serie A i finalen syv år i træk, fra 1992 til 1998.

Det var samtidig den første turnering hvor der blev givet tre point i stedet for to point for en sejr. 

Set med danske øjne, var det første gang et dansk hold nåede gruppespillet, da AaB kvalificerede sig.

Kvalifikation 

|}

Gruppespil

Gruppe A

Gruppe B

Gruppe C

Gruppe D

Slutspil

Overblik

Kvartfinaler 

|}

Semifinale 

|}

Finale

Statistik

Topmålscorere 
Topscorerne fra UEFA Champions League 1995–96 (uden kvalifikationsrunderne) er som følger:

Se også 
 UEFA Intertoto Cup 1995
 UEFA Cup 1995–96
 UEFA Cup Winners' Cup 1995–96

Referencer

Eksterne henvisninger 
 UEFA Champions League på UEFA's hjemmeside 
 Alle kampe 1995–96 – UEFA's hjemmeside
 Resultater på RSSSF
 UEFA Champions League 1995-96  - resultater og holdopstillinger (arkiv)
Limfjordsløbet

Limfjordsløbet var et motionsløb, der afholdtes hvert år i Hammer Bakker med start ved Vodskovhallen i Vodskov. Løbet blev første gang afholdt i 1974 og kunne således fejre 35 års jubilæum i 2009. 3.000 – 4.000 løbere deltog hvert år i løbet. Løbet blev sidste gang afholdt i 2017.

Ruter 
Der var tre forskellige ruter, henholdsvis 5 km, 9 km (tidligere 10 km) og 14 km. Alle ruter starter ved Vodskovhallen en søndag i maj fra kl. 11 og frem. 

Først starter 14 km ruten, der løber forbi først Vodskov Kirke, gennem bakkerne forbi Hammer Kirke, gennem Grindsted og videre tilbage gennem bakkerne til Vodskovhallen. 9 km ruten starter efterfølgende og løber forbi Vodskov Kirke, ind gennem bakkerne til midt i Hammer Bakker og tilbage igen til Vodskovhallen. 5 km ruten starter sidst og løber forbi Vodskov Kirke, et stykke ind gennem bakkerne på en lille rundstrækning og tilbage igen til Vodskovhallen.

Eksterne kilder 
Limfjordsløbets officielle hjemmeside 

Begivenheder i Aalborg
Motionsløb i Danmark
Vodskov
Jones Kusi-Asare

Jones Kusi-Asare (født 21. maj 1980) er en ghanesisk-svensk tidligere fodboldspiller.

Karriere 
Jones Kusi-Asare startede sin karriere hos Vasalunds IF i Stockholm. I 1998 kom ham til Djurgården, hvor han fik debut i Allsvenskan den 11. april 1999 mod IFK Norrköping. I 2001 blev Kusi-Asare topscorer, på trods af at han tit startede på bænken.

Efter at i år 2002, at have været i bl.a. Grazer AK i Østrig og Denilzispot i Tyrkiet, kom han tilbage til Allsvenskan, da han kom til Landskrona BoIS. Efter to sæsoner (2003 og 2004) kom han igen til Djurgården og var indtil 2008 topscorer her. 

I december 2008 blev Jones Kusi-Asare købt af Esbjerg fB, på en kontrakt gældende indtil den 30. juni 2011. 
Den 1. september 2010 kunne AaB meddele, at man havde lejet Kusi-Asare året ud, dvs. indtil den 31. december 2010.

Herefter spillede han en sæson i svenske Assyriska FF inden han stoppede karrieren i 2012.

Statistik

Referencer

Eksterne henvisninger 
 Esbjerg fB spillerprofil 

Fodboldspillere fra AaB
Fodboldspillere fra Esbjerg fB
Fodboldspillere fra Sverige
Fodboldspillere fra Ghana
Fodboldspillere fra Landskrona BoIS
Fodboldspillere fra Denizlispor
Fodboldspillere fra Djurgårdens IF Fotboll
Fodboldspillere fra Grazer AK
Personer fra Kumasi
Christina Hembo

Christina Hembo (født 9. januar 1978) er en dansk designer og iværksætter, der ejer Christina Hembo ApS og Christina Properties ApS og ejede Christina Design London ApS til 3. oktober 2023, hvor hun solgte virksomheden. 

Hembo har en Bachelor of Arts fra Southampton Institute og hendes mastergrad fra the University of the Arts London.

Hun har vundet priserne som Årets Kvindelige Iværksætter 2008, Årets Væksteventyr 2009, vinder af KV's inspirationspris 2010, samt modtaget Børsens Gazellepris 2015 & 2016. I 2018 vandt hun Virksomme Kvinders pris, "Årets Virksomme Kvinde".

I sommeren 2010 grundlagde hun cykelholdet Christina Watches(2010 - 2014) der havde den dobbelte vinder af bjergtrøjen i Tour de France, Michael Rasmussen som sin stjerne. I 2016 sponsorerede Christina Hembo cykelholdet CHRISTINA JEWELRY Pro Cycling og var dermed atter retur i sportsverdenen efter et års pause.

Christina Hembo medvirkede i TV 2s Vild med dans i sæson 7 i 2010, hvor hun dansede med Thomas Evers Poulsen. Parret opnåede syv førstepladser, to andenpladser og en sjetteplads i sine individuelle danse, hvilket placerede hende som nummer et i konkurrencen. I semifinalen måtte Christina på trods af endnu en førsteplads forlade Vild med dans og blev siden af dommer Anne Laxholm i 2015 kaldt den bedste ny-danser nogensinde i Vild med dans.

Endvidere har Christina Hembo medvirket i en lang række TV-programmer, blandt andet DR's "Kender du typen?", TV3's "Masterchef" & "Til middag hos", TV2's Mig og min Au pair" og "Liebhaverne".

Kilder

Eksterne henvisninger 
www.christinadesignlondon.com 

Designere fra Danmark
Erhvervsfolk fra Danmark
Iværksættere fra Danmark
NS-Frauenschaft

NS-Frauenschaft (Den nationalsocialistiske kvindeliga), forkortet NSF, var kvindeorganisationen i det tyske nazistparti NSDAP. Den blev stiftet i oktober 1931 ved en fusion af flere nationale og nationalsocialistiske kvindeorganisationer. Reichsfrauenführerin (rigskvindefører) Gertrud Scholtz-Klink var leder for NS-Frauenschaft fra februar 1934 til slutningen af 2. verdenskrig i 1945.

BDM-Werk Glaube und Schönheit (BDM-selskabet for tro og skønhed) blev oprettet i 1938 som et mellemled mellem arbejdet i pigeorganisationen Bund Deutscher Mädel (BDM) og Frauenschaft. Medlemskab i Glaube und Schönheit var frivilligt og muligt for kvinder mellem 17 til 21 år

Naziorganisationer
Gertrud Scholtz-Klink

Gertrud Scholtz-Klink (født Gertrud Emma Treusch) (født 9. februar 1902 i Adelsheim, død 24. marts 1999 i Bebenhausen) var kvindeleder (Reichsfrauenführerin) i det tyske nationalsocialistiske parti NSDAP før og under 2. verdenskrig.

Liv og arbejde 
Gertrud Scholtz-Klink blev medlem af NSDAP i 1929 og blev leder af kvindesektionen i Berlin. Hun giftede sig med Günther Scholtz i 1932 og blev skilt i 1938.

Scholtz-Klink blev udpeget som leder for kvindeorganisationerne NS-Frauenschaft og Deutsches Frauenwerk efter Adolf Hitlers magtovertagelse i 1933. I 1936 blev hun udpeget som leder for kvindebyrådet i den tyske arbejdstjeneste Reichsarbeitsdienst.

Efter 2. verdenskrig 
Efter det tredje riges fald blev Gertrud Scholtz-Klink sat i en sovjetisk krigsfangelejr. Det lykkedes for hende at stikke af fra lejren kort tid efter. Sammen med sin tredje ægtemand levede hun tre år under falsk identitet. Den 28. februar 1948 blev hun identificeret og arresteret. En fransk militæret dømte hende i første omgang 18 måneders fængsel for dokumentforfalskning. I maj 1950 blev hun idømt yderligere 30 måneders fængsel. Hun fik forbud mod at deltage i fagbevægelsen, arbejde som journalist eller som lærer i ti år.

Efter sin løsladelse i 1953 flyttede hun tilbage til Bebenhausen. 

I 1978 udgav hun bogen Kvinden i det tredje rige (Die Frau im Dritten Reich). I bogen støttede hun nationalsocialismens ideologi. Det samme gjorde hun i et interview med historikeren Claudia Koonz tidligt i 1980'erne.

Referencer

Eksterne henvisninger 

Nazister fra Tyskland
Varimax rotation

Varimax er en særlig analytisk rotationsprocedure for en række koordinater, og hvor koordinaterne fremkommer som faktordimensioner i en matematisk-statistisk faktoranalyse efter en forudgående faktorudtrækning via brug af hovedsagelig den principale faktor metode.

I forbindelse med udtrækningen af det optimale antal faktorer, der efter en faktoranalyse (eller evt. en principal componentanalyse)  findes skjult i en given korrelationsmatrice, foretages som oftest en påfølgende rotation af de enkelte faktorers koordinater i forhold til de pågældende variable. Formålet med rotationen af hele dette multifaktorielle koordinatsystem er bl.a. at tilstræbe en maksimering af summen af variansen på de kvadrerede faktorladninger, hvorved det klareste billede af faktorstrukturen i reglen opnås.

Til afløsning af ikke mindst den oprindelige subjektive grafiske rotationsprocedure, formulerede Henry F. Kaiser således i 1958 det matematiske grundlag for en objektiv analytisk rotation af faktorerne, den såkaldte Varimax rotation,  som vil resultere i nogle få, men til gengæld ekstraordinært høje faktorladninger (korrelationer) på hver faktor – mens resten af faktorladningerne samme sted vil kunne nedbringes så tæt som muligt på 0, jfr. følgende formel:

hvor γ = 1 for VARIMAX

Varimax er lige siden blevet en overordentlig populær og meget benyttet rotationsmetode i faktoranalysen, og som nu findes indbygget i praktisk taget ethvert moderne, avanceret computer-statistikprogram som fast tilhørende delprogram.

Varimax bygger imidlertid på den forhåndsantagelse, at der er tale om ortogonale (dvs. uafhængige, ukorrelerede, "retvinklede") faktorer i det tilgrundliggende datamateriale, som danner basis for tilvejebringelsen af korrelationsmatricen. Og da denne forudsætning næppe altid kan forventes opfyldt á priori, vil det ofte være tilrådeligt at sammenligne resultatet af en Varimax rotation med resultatet af en alternativ rotationsmetode, der bygger på muligheden af oblique (dvs. afhængige, korrelerede) faktorer – fx en Oblimin rotation.

Noter

Datalogi
Statistik
The first time

The first time er titlen på den amerikanske version af Kærlighed ved første hik. Den er instrueret af danske Barbara Topsøe-Rothenborg og havde premiere i 2009. Den havde Devon Werkheiser og Scout Taylor-Compton i hovedrollerne som Viktor og Anja.

Eksterne henvisninger 
 

Romantiske film fra USA
Amerikanske film fra 2009
Ungdomsfilm fra USA
Engelsksprogede film
Film instrueret af Barbara Topsøe-Rothenborg
Franz Bock

Franz Johann Joseph Bock (3. maj 1823 i Burtscheid – 30. april 1899 i Aachen) var en tysk kunstforfatter og præst. 

Bock har indlagt sig store fortjenester af paramentikkens, kirkeudsmykningskunstens, udvikling, dels som stifter af det ærkebiskoppelige museum, Stiftskunstforeningen i Köln m. m. og af flere guldsmedeværksteder for kirkelige brugsgenstande, dels som forfatter af værker som Die Kleinodien des heiligen römischen Reichs deutscher Nation nebst den Kroninsignien Böhmens, Ungarns und der Lombardei (Wien 1864, med 48 kromolitograferede Tavler), Geschichte der liturgischen Gewänder des Mittelalters (3 bind, Bonn 1861-71) m. m.fl. 

Kunsthistorikere fra Tyskland
Præster fra Tyskland
Johannes Bock

Johannes Carl Bock (født 2. oktober 1867 i København, død 8. januar 1953 sammesteds) var en dansk læge.

Bock blev student 1885 fra Metropolitanskolen, cand. med. 1893, dr. med. 1895. Allerede da havde han været assistent ved Fysiologisk Laboratorium i to år, og han rejste derpå til Strasbourg for at studere farmakologi.

Da han kom hjem, blev han assistent ved Farmakologisk Institut og var samtidig kandidat ved Kommunehospitalet. 1900 blev han efter konkurrence professor i farmakologi, 1901 medlem af den permanente Farmakopékommission.

1907-12 var han forstander for Tandlægeskolen og senere konsulent i farmakologi under Sundhedsstyrelsen. Hans arbejder er af fysiologisk og farmakologisk indhold.

Kilder

Eksterne henvisninger 
 

Farmakologer fra Danmark
Læger fra Danmark
Rektorer ved Københavns Universitet
Fysiologer fra Danmark
Medlemmer af Videnskabernes Selskab
Modtagere af Fortjenstmedaljen i guld
Kommandører af 1. grad af Dannebrog
Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Studenter fra Metropolitanskolen
Carl Ernst Bock

Carl Ernst Bock (født 21. februar 1809 i Leipzig, død 19. februar 1874 i Wiesbaden) var en tysk læge, søn af August Karl Bock. 

Fra 1833 var han docent og senere professor i Leipzig; i begyndelsen docerede han især anatomi, senere også medicin, men efterhånden gav han sig mere og mere af med sin enorme konsultationspraksis og med udgivelsen af sine talrige populære arbejder, der især fremkom i Gartenlaube. Ved disse populære arbejder skaffede han sig et meget stort navn ikke blot i Tyskland. Nogle af hans skrifter er oversatte på forskellige sprog, også på dansk.

Kilder 

 

Anatomer fra Tyskland
Ansatte ved Leipzigs Universitet
Tyskere i 1800-tallet
Personer fra Leipzig
Die Gartenlaube

Die Gartenlaube (da. løvsalen) var en tysk illustreret litterært ugeblad, stiftet 1853 af Ernst Keil. Oplaget var i 1903 på 350.000. Det sidste nummer udkom i 1944.

Tidskriftet havde skønlitterært indehold og havde redaktionelt en frisindet holding til religiøse og politiske spørgsmål. Fra 1900 blev bladet udgivet i Berlin, hvor det i 1903 overgik til August Scherls forlag.

Johann Strauss den yngre komponerede i 1895 Gartenlaube-Walzer, Op. 461, dedikeret til bladets læsere.

Tidsskrifter fra Tyskland
Etableret i 1853
Ophørt i 1944
August Karl Bock

August Karl Bock (25. marts 1782 – 30. januar 1833) var en tysk anatom, far til Carl Ernst Bock.

Bock var fra 1814 til sin død prosektor i anatomi i Leipzig. Han gjorde sig navnlig bekendt som lærer og ved sin færdighed i at lave anatomiske præparater. Han har udgivet talrige skrifter udelukkende af anatomisk indhold.

Anatomer fra Tyskland
Personer fra Magdeburg
Ansatte ved Leipzigs Universitet
Carl Bock

Carl Alfred Bock (17. september 1849 i København – 10. august 1932) var en norsk opdagelsesrejsende. 

Bock, som havde norske forældre, kom efter 6 års tjeneste ved det norsk-svenske konsulat i Grimsby 1875 til London, hvor han opnåede privat understøttelse, navnlig af Markien af Tweeddale, til en Opdagelsesekspedition, foretaget 1878-79 til de vestlige
dengang lidet undersøgte Egne af Sumatra og til Borneo. Med Støtte af Kongen af Siam
berejste han i 7 Maaneder 1881 det Indre af Siam og Lao. 1883 vendte han tilbage til Norge. 1886
blev han norsk-sv. Vicekonsul, 1893 Generalkonsul i Shanghai, fra hvilken Stilling han tog
Afsked ved Udgangen af 1902. Sine Rejser beskrev B. i »Reis in Oost- en Zuid-Borneo«, 2 Bd med
Atlas (Haag 1881-87), The Head-Hunters of Borneo (London 1881, norsk Udg.
»Hovedjægerne paa Borneo«, Kria 1883, ogsaa paa Tysk 1882) og i Temples and Elephants (1885,
norsk Udg. »Templer og Elefanter« og tysk Udg. »Im Reiche der weissen Elefanten«, s. A.),
hvorhos han i eng. og fr. Tidsskr meddelte nogle zool. og etnogr. Afh. samt til Almenlæsning
udgav en, til Dels af jap. Kunstnere illustreret, lille Samling »Orientalske Eventyr« (Kria
1885). Af B.s ret omfattende Samlinger etnogr. og naturvidenskabelige Genstande havnede den
overvejende Del i eng. Museer, en Række sjældne og værdifulde Buddha-Figurer i Bronze i
Krias etnogr. Museum. Siden 1906 har B. været bosat i Bryssel, hvor han ogsaa var under den tyske Okkupation 1914-15. 

Opdagelsesrejsende fra Norge
Nordmænd i 1800-tallet
Nordmænd i 1900-tallet
Total Drama Revenge of the Island

Total Drama Revenge of the Island er fjerde sæson af realityshowet Total Drama.

I denne sæson skal 13 nye deltagere erstatte de gamle deltagere.
Næste sæson kommer til at hedde Total Drama Sæson 5 (foreløbig arbejdstitel) og kommer i 2012. Præmien er 1 million dollars, og der er ingen belønninger. Denne besøger det camp wawanakwa som denne gang er radioaktiv. Holdene hedder Mutant Maddiker og Radioaktive Rotter. I Danmark havde serien premiere den 5. marts 2012, og finalen blev sendt den 21. marts 2012. Canada kørte serien fra den 5. januar til den 12. april, og den har premiere i USA til sommer. Frankrig var det første land, der sendte serien. Det gjorde de fra den 21. december 2011 til den 29. december 2011.

Tredje Sæson: Total Drama World Tour

Femte Sæson: Total Drama All-Stars
.

Handling 
Serien blev bestilt af Teletoon fra producenten, Fresh TV, Inc. Showet vil vende tilbage til Camp Wawanakwa, hvor det oprindeligt var i den første sæson, med en ny rollefordeling. Serien bygger på Total Drama Island, som er blevet solgt til ABC Australien, Canal Plus France, Cartoon Network Europa (censureret) og Jetix UK. Sæsonen vil have 13 deltagere (Cameron, Scott, Lightning, Sam, Brick, Mike, Anne Maria, Staci, Zoey, Dakota, Dawn, Jo,and B) og 13 afsnit. Total Drama Revenge of The Island kom til Danmark 5. marts 2012.

Deltagere

Figurer 
 Chris Mcclean
 Chef
 Lightning
 Scott (stim: Thomas Magnussen)
 Cameron (stim: Simon Nøiers)
 Sam
 Brick
 Mike
 Anne Maria
 Staci
 Zoey (stim: Trine Glud)
 Dakota
 Dawn
 Jo
 B
 Owen (cameo)
 Izzy (cameo)
 Bridgette (cameo)
 Lindsay (cameo)
 Ezekiel (cameo)
 Gwen (cameo)
 Duncan (cameo)
 Heather (cameo)
 DJ (cameo)

Afslørelse 
den nye sæson blev præsenteret i Total Drama Produktion Blog den 18. januar 2010. Titlen var ukendt, indtil den blev stadfæstet ved Christian Potenza i en YouTube video.

Afsnit 
 Bigger! Badder! Brutal-er! – Første episode afsløret af Christian Potenza og skrevet af Alex Ganetakos.
 Truth or Laser Shark
 Ice Ice Baby
 Finders Creepers
 Backstabbers Ahoy!
 Runaway Model
 A Mine Is a Terrible Thing to Waste
 The Treasure Island of Dr. McLean
 Grand Chef Auto
 Up, Up And Away In My Pitiful Balloon
 Eat, Puke and Be Wary
 The Enchanted Franken-Forest – afsløret af Christian Potenza og skrevet af Laurie Elliot.
 Brain vs. Brain: The Ultimate Showdown (Titlen på Sæson Finalen)

Referencer

Eksterne henvisninger 
 

Animerede tv-serier
Dramaserier
Komedieserier
Tv-serier for børn
Tv-serier fra 2010'erne
Realityshows
Action-tv-serier
Revenge of the Island
EPP

EPP  eller Epp har flere betydninger:
 Europæisk Folkeparti (European Peoples Party) – et europæisk politisk parti
 Extensible Provisioning Protocol – en internet protokol
 Gruppen for Det Europæiske Folkeparti – en gruppe i Europa-Parlamentet
 Expanded polypropylene – en skumform af polypropylen
Herbert W. Spencer

Herbert W. Spencer (født 7. april 1905 i Santiago de Chile, død 18. september 1992 i Culver City) var en engelsk orkestrator flittigt brugt af komponisten John Williams.

Refencer 

Musikere fra England
Lee Oskar

Lee Oskar (født 24. marts 1948 i København) er en dansk mundharmonikaspiller, der er kendt for soulmusik han har lavet sammen med musikgruppen War, som han startede sammen med Eric Burdon, og for sin solokarriere som jazzmusiker og for fremstilling af mundharmonikaer.

Som 18-årig flyttede han til USA hvor han har boet siden.

Kilder 

Rockmusikere fra Danmark
Mundharpespillere
Jøder fra Danmark
Wolfgang Capito

Wolfgang Capito eller Köpfel (født 1478, død 4. november 1541) var en tysk reformator.

1512 blev han præst i Brucksal, 1515 præst og professor i Basel og trådte der i forbindelse med Erasmus' kreds; snart vekslede han også breve med Luther. Som kansler hos Albrecht af Mainz svingede han mellem gammelt og nyt, men efter at han 1523 havde overtaget Sct. Thomas' Provsti i Strassburg, blev han sammen med Bucer leder af reformationen i denne by. Han udgav en katekisme og digtede flere tyske salmer.

Kilder 

 

Reformatorer
Teologer fra Tyskland
Hebraister
Salmonsens
PBA

PBA kan henvise til flere artikler:
 Professional Bowlers Association – en amerikansk bowlingturniering
 Professionsbachelor (PBA) – En uddannelsesgrad
 SNCF TGV Thalys PBA – en fransk togmodel
Elisabeth Klein

Elisabeth Klein (født 23. juli 1911 i Trenčín, død 11. oktober 2004 i Liverpool) var en ungarsk-dansk pianist.

Biografi 
Elisabeth Klein blev født i Trencsén og voksede op i Budapest, Ungarn.

Klein befandt sig i Danmark ved udbruddet af 2. verdenskrig og boede i København det meste af sit liv. Hun blev gift med Jørgen Petersen (1916-1986) den 21. december 1941. De fik deres første søn, Ole Holger Petersen, i 1943. Efter krigen fik de endnu en søn, Nils Holger Petersen, i 1946.

Elisabeth Klein arbejdede i mange år ved Det Kongelige Teater, og Det Kongelige Danske Musikkonservatorium i København og Norges musikhøjskole i Oslo.

Referencer

Eksterne henvisninger 
 
 
 Pianist Elisabeth Klein, Pioneer in Avantgarde Music 

Pianister fra Ungarn
Pianister fra Danmark
Danskere i 2. verdenskrig